O Japon, Pati Liberal Demokrat la Pèdi Pouvwa a aprè plis ke 50 Lane nan Tèt Gouvènman an
Pwochen premye minis la, Yukio Hatoyama, genyen yon eritaj byen lou kap tann ni -sitou sou plan ekonomik.
O Japon, Premye Minis Taro Aso anonse li pral baydemisyon n kòm lidè pati ki sou pouvwa a (Pati Liberal Demokrat la) aprè gwodefèt pati sa a sibi nan eleksyon lejislativ ki dewoule yè dimanch la. Nan yon konferans pou laprès misye Aso bay lendi,li prezante eskiz li bay pèp la e li pran tout responsablite a pou defèt sa a. Vrèman vre, prensipal pati opozisyon an--Pati Demokrat Japonè a (PDJ) ranpòte yon gwo kokenn viktwa sou patimisye Aso a ki te domine politik Japonèz la pandan plis pase 50 lane. Se yonTaro Aso chaje ak imilite ki pale nan konferans pou laprès la pou l di --nap site: "Se regretan sa, ke se rezilta sa a ki sòti nan eleksyon an. Se yon apèlnou resevwa pou n pran vwa pèp la o serye. Defèt sa a se reziltapwòp defèt pèsonèl pa m, e mwen pran tout responsablite pou sa." Sete gwo aplodisman nankatye-jeneral Pati Demokratik Japonè a, lè laprès te anonse yon viktwatotal-kapital pou kandida pati sa a devan pati ki sou pouvwa a –viktwa ki bay Pati Demokrat Japonè a plis pase 300 syèj nan Chanm Bas la ki genyen 480 plas an tou. Lidè pati a, Yukio Hatoyama --kipral tounen nouvo premye minis japonè-- te prese pran lapawòl devan patizan n yopou l di kijan li kontan konfyans pèp la mete nan dirijan opozisyon an eyo pral travay pou yo ka merite konfyans sa a. Misye Hatoyama deklare : " Kite m eksprime gratitidpwofon mwen pou konfyans sa a pèp la plase nan nou; avèk eleksyon sa a, pèp lafè konnen volonte li pou l chanje sa nan peyi a. Avèk gwo viktwa sa a, pèp lapale klè pou l di li vle chanje kouran politik la o Japon. "Lè Yukio Hatoyama va monte sou pouvwa a kòm nouvo premye minis, misye praleritye, sou plan nasyonal la, yon ekonomi ki chaje ak pwoblèm --pwoblèm tankouyon dèt nasyonal ki pa sispann ogmante, yon kwasans kap ralanti san rete, mete sou yonpopilasyon ki fin granmoun. Sou plan politik etranjè a, Pati Demokrat Japonè a deja anonse dispozisyon n pou l ranfòse rapò Japon ak lòt peyi azyatik yo, e tou dspesyalmanLachin. Misye Hatoyama pran angajman tou pou l fè yon pase-men nan rapò antTokyo ak Washington; men misye ensiste pou l di alyans amerikano-japonèz lapral kontinye reprezante poto-mitan sekirite peyi Japon. Jdesmara@yahoo.fr